(Indsæt eget logo her)

**Databehandleraftale**

I forbindelse med behandling af personoplysninger, er følgende databehandleraftale indgået i henhold til artikel 28, stk. 3, i forordning 2016/679 (databeskyttelsesforordningen) mellem

**Dataansvarlig:** og  **Databehandler:**

Navn: Navn:

CVR-nummer: CVR-nummer:

Adresse: Adresse:

Postnummer og by: Postnummer og by:

Herefter beskrevet som ”den dataansvarlige” herefter beskrevet som “databehandleren”

som har aftalt følgende bestemmelser ved denne standardkontrakt, for at overholde databeskyttelsesforordningen og beskytte privatlivets fred og de involverede personers grundlæggende rettigheder.

1. Indledning
	1. Denne aftale fastslår databehandlerens rettigheder og forpligtelser, ved behandling af personoplysninger på vegne af den dataansvarlige.
	2. Disse bestemmelser er udformet i henhold til Europa-Parlamentets og Rådets forordning: artikel 28, stk. 3 fra d. 27. april 2016, som omhandler beskyttelse af fysiske personer i forbindelse med persondatabehandling og bestemmelser vedrørende fri udveksling af personoplysninger og ophævelse af direktiv 95/46 EF (jf. databeskyttelsesforordningen)
	3. I forbindelse med leveringen af de aftalte tjenester, behandler databehandleren personoplysninger på vegne af den dataansvarlige, i overensstemmelse med denne aftale.
	4. Bestemmelserne i denne aftale har førsteprioritet i forhold til eventuelle tilsvarende bestemmelser i andre aftaler mellem parterne.
	5. Der hører fire bilag til denne aftale og bilagene udgør en integreret del af aftalen.
	6. Bilag A indeholder yderligere oplysninger om behandlingen af personoplysninger, herunder om databehandlingens formål og karakter, hvilken type personoplysninger aftalen vedrører, kategorierne af registrerede og hvor længe oplysningerne opbevares.
	7. Bilag B indeholder den dataansvarliges betingelser for databehandlerens brug af underdatabehandlere. Herunder fremgår også en liste af underdatabehandlere, som den dataansvarlige har godkendt brugen af.
	8. Bilag C indeholder den dataansvarliges instrukser til databehandlerens behandling af personoplysninger, en beskrivelse af de sikkerhedsforanstaltninger, som databehandleren som minimum skal gennemføre samt hvordan der føres tilsyn med databehandleren og eventuelle underdatabehandlere.
	9. Bilag D indeholder bestemmelser vedrørende andre aktiviteter, som ikke er omfattet af aftalen.
	10. Denne aftale og de bilag, der hører til, skal opbevares skriftligt, herunder elektronisk, af begge parter.
	11. Bestemmelserne i denne aftale frigør ikke databehandleren fra forpligtelser, som databehandleren er pålagt efter databeskyttelsesforordningen eller enhver anden lovgivning.
2. Den dataansvarliges rettigheder og forpligtelser

	1. Den dataansvarlige skal sikre, at behandlingen af personoplysninger sker i overensstemmelse med databeskyttelsesforordningen (se forordningens artikel 24), databeskyttelsesbestemmelser i anden EU-ret eller medlemsstaternes nationale ret samt bestemmelserne i denne aftale.
	2. Den dataansvarlige har ret og pligt til at træffe beslutninger om, til hvilket formål og med hvilke hjælpemidler eller via hvilke tredjeparter, der må ske behandling af personoplysninger.
	3. Før personoplysningerne behandles, er den dataansvarlige ansvarlig for at sikre, at der er et behandlingsgrundlag og hvilke instrukser databehandleren skal følge, når oplysningerne håndteres.
3. Instrukser til databehandler

	1. Databehandleren må kun behandle personoplysninger efter instrukser fra den dataansvarlige, medmindre det kræves i henhold til EU-ret eller medlemsstaternes nationale ret, som databehandleren er underlagt. Instrukserne til databehandleren skal være specificeret af den dataansvarlige i bilag A og C. Der kan også gives instrukser, mens personoplysningerne behandles. Dog skal instrukserne altid være dokumenteret og opbevares skriftligt, sammen med denne aftale.
	2. Hvis en instruks er i strid med denne aftale eller databeskyttelsesbestemmelser i anden EU-ret eller medlemsstaternes nationale ret, skal databehandleren straks give den dataansvarlige besked herom.
4. Fortrolighed
	1. Databehandleren må kun give adgang til personoplysninger:
* som behandles på den dataansvarliges vegne
* til personer, som er underlagt databehandlerens instruktionsbeføjelser
* som har forpligtet sig til fortrolighed
* er underlagt en passende lovbestemt tavshedspligt

Listen af personer, som har fået tildelt adgang, skal gennemgås løbende. På baggrund af denne gennemgang, kan adgangen til personoplysninger lukkes, hvis det ikke længere er nødvendigt, at personen har adgang til dem.

* 1. Databehandleren skal efter anmodning fra den dataansvarlige kunne påvise, at de pågældende personer, som er underlagt databehandlerens instruktionsbeføjelser, er underlagt ovennævnte tavshedspligt.
1. Sikkerhed i forhold til databehandling
	1. For at sikre et solidt beskyttelsesniveau, der passer til de risici, personoplysningerne kan være udsat for, er det vigtigt at dataansvarlige og databehandleren gennemfører passende tekniske og organisatoriske foranstaltninger, jævnfør Databeskyttelsesforeningens artikel 32. Her tages der højde til de involveredes tekniske niveau, implementeringsomkostninger, formålet med databehandlingen samt risici for personers rettigheder og frihedsrettigheder.

Den dataansvarlige skal vurdere risiciene for personers rettigheder og frihedsrettigheder som behandlingen udgør og gennemføre foranstaltninger for at imødegå disse risici. Afhængig af deres relevans kan sikkerhedshensyn omfatte:

* pseudonymisering og kryptering af personoplysninger
* evne til at sikre vedvarende fortrolighed, integritet, tilgængelighed og robusthed af behandlingssystemer og -tjenester
* evne til rettidigt at genoprette tilgængeligheden af og adgangen til personoplysninger i tilfælde af en fysisk eller teknisk hændelse
* en procedure for regelmæssig afprøvning, vurdering og evaluering af effektiviteten af de tekniske og organisatoriske foranstaltninger til sikring af behandlingssikkerhed.
	1. Databehandleren skal, uafhængigt af den dataansvarlige, vurdere risiciene for de involverede personers rettigheder, når deres data behandles, og gennemføre tiltag for at imødegå disse risici. For at kunne vurdere risici, skal den dataansvarlige stille den nødvendige information til rådighed. (jf. forordningens artikel 32)
	2. Databehandleren skal hjælpe den dataansvarlige med at overholde deres forpligtelse efter forordningens artikel 32. Det gør de ved at stille den nødvendige information til rådighed vedrørende tekniske og organisatoriske sikkerhedsforanstaltninger, som databehandleren har gennemført. Derudover skal databehandleren også dele al anden information, der er nødvendig for den dataansvarliges overholdelse af sin forpligtelse.

Hvis der kræves yderligere tiltag for at imødegå de identificerede risici, skal den dataansvarlige angive de foranstaltninger, der skal gennemføres, i bilag C.

1. Anvendelse af tredjepart til databehandling
	1. Databehandleren skal opfylde de betingelser, der står beskrevet i databeskyttelsesforordningens artikel 28, stk. 2, og stk. 4, for at gøre brug af en anden databehandler (en underdatabehandler).
	2. Databehandleren må ikke gøre brug af en underdatabehandler til opfyldelse af bestemmelserne i denne aftale, uden forudgående specifik skriftlig godkendelse.
	3. [Valg 1 angående specifik godkendelse] Databehandleren må kun gøre brug af underdatabehandlere med den dataansvarliges forudgående specifikke skriftlige godkendelse. Databehandleren skal indgive en anmodning om en specifik godkendelse. Listen over underdatabehandlere, som den dataansvarlige allerede har godkendt, fremgår af bilag B.

[Valg 2 angående generel] Databehandleren har den dataansvarliges generelle godkendelse til brug af underdatabehandlere. Databehandleren skal skriftligt underrette den dataansvarlige om eventuelle planlagte ændringer vedrørende tilføjelse eller udskiftning af underdatabehandlere med mindst 3 dages varsel og på den måde give den dataansvarlige mulighed for at gøre indsigelse mod ændringerne inden brugen af de omhandlede underdatabehandlere. Længere varsel for underretning i forbindelse med specifikke behandlingsaktiviteter kan angives i bilag B. Listen over underdatabehandlere, som den dataansvarlige allerede har godkendt, fremgår af bilag B.

* 1. Når databehandleren gør brug af en underdatabehandler på vegne af den dataansvarlige, skal databehandleren, gennem skriftlig aftale, pålægge underdatabehandleren de samme forpligtelser for databehandling, som der fremgår af denne aftale. På den måde stilles der garanti for, at underdatabehandleren vil gennemføre de samme tekniske og organisatoriske foranstaltninger, som databehandleren. Således overholdes kravene i denne aftale og i henhold til databeskyttelsesforordningen.

Databehandleren er derfor ansvarlig for at kræve, at underdatabehandleren som minimum overholder databehandlerens forpligtelser i denne aftale og databeskyttelsesforordningen.

* 1. Kopi af underdatabehandleraftale samt eventuelle ændringer sendes til den dataansvarlige. På den måde kan man sikre sig, at disse samme forpligtelser i forhold til databeskyttelse er pålagt underdatabehandleren.
	Bestemmelser om kommercielle vilkår, som ikke påvirker det databeskyttelsesretlige indhold af underdatabehandleraftalen, skal ikke sendes til den dataansvarlige.
	2. Den dataansvarlige skal nævnes som begunstiget tredjemand i aftalen mellem databehandleren og underdatabehandleren. Således kan den dataansvarlige indtræde i databehandlerens rettigheder i tilfælde af konkurs. Derved er den dataansvarlige i stand til at instruere underdatabehandleren i at slette eller tilbagelevere personoplysningerne.
	3. Hvis underdatabehandleren ikke opfylder sine databeskyttelsesforpligtelser, er det databehandlerens ansvar at opfylde underdatabehandlerens forpligtelser. Dette påvirker ikke de registreredes rettigheder, der følger af databeskyttelsesforordningen, herunder særligt forordningens artikel 79 og 82, over for den dataansvarlige og databehandleren, herunder underdatabehandleren.
1. Overførsel af data til tredjelande eller internationale organisationer
	1. Enhver overførsel af personoplysninger til tredjelande eller internationale organisationer må kun foretages af databehandleren på baggrund af dokumenteret instruks fra den dataansvarlige. En overførsel skal altid ske i overensstemmelse med databeskyttelsesforordningens kapitel V.
	2. Hvis overførsel af personoplysninger til tredjelande eller internationale organisationer, som databehandleren ikke er blevet instrueret i at foretage af den dataansvarlige, skal databehandleren underrette den dataansvarlige om retlige krav inden behandling - medmindre den pågældende ret forbyder en sådan underretning, af hensyn til vigtige samfundsmæssige interesser.
	3. Uden dokumenteret instruks fra den dataansvarlige, er det ikke tilladt at databehandleren:
* overfører personoplysninger til en dataansvarlig eller databehandler i et tredjeland eller en international organisation
* overlader behandling af personoplysninger til en underdatabehandler i et tredjeland
* behandler personoplysningerne i et tredjeland
	1. Den dataansvarliges instruks vedrørende overførsel af personoplysninger til et tredjeland, herunder det eventuelle overførselsgrundlag i databeskyttelsesforordningens kapitel V, som overførslen er baseret på, skal angives i bilag C.6.
	2. Bestemmelserne i denne aftale skal ikke forveksles med standardkontraktsbestemmelser i databeskyttelsesforordningens artikel 46, stk. 2, litra c og d. Aftalen alene kan ikke udgøre et grundlag for overførsel af personoplysninger, den skal være i overensstemmelse med databeskyttelsesforordningen.
1. Bistand til den dataansvarlige
	1. Databehandleren støtter så vidt det er muligt den dataansvarlige, ved hjælp af passende tekniske og organisatoriske foranstaltninger, for at sikre opfyldelse af den dataansvarliges forpligtelser.

Databehandleren skal bistå den dataansvarlige når man sikrer overholdelsen af:

* oplysningspligten ved indsamling af personoplysninger hos den registrerede
* oplysningspligten, hvis personoplysninger ikke er indsamlet hos den registrerede
* Indsigtsretten
* retten til berigtigelse
* retten til sletning af data (”retten til at blive glemt”)
* retten til begrænsning af behandling
* underretningspligten i forbindelse med berigtigelse eller sletning af personoplysninger eller begrænsning af behandling
* retten til dataportabilitet
* retten til indsigelse
* retten til ikke at være genstand for en afgørelse, der alene er baseret på automatisk behandling, herunder profilering
	1. I tillæg til databehandlerens forpligtelse til at bistå den dataansvarlige i henhold til Bestemmelse 6.3., bistår databehandleren endvidere den dataansvarlige med:
* den dataansvarliges forpligtelse til at anmelde brud på persondatasikkerheden til den kompetente tilsynsmyndighed, medmindre at det er usandsynligt, at bruddet på persondatasikkerheden indebærer en risiko for de involverede personers rettigheder eller frihedsrettigheder
* den dataansvarliges forpligtelse til at underrette den registrerede om brud på persondatasikkerheden, når bruddet sandsynligvis vil medføre en høj risiko for fysiske personers rettigheder og frihedsrettigheder
* den dataansvarliges forpligtelse til, forud for behandlingen, at foretage en konsekvensanalyse af de påtænkte aktiviteters konsekvenser for beskyttelse af personoplysninger
* den dataansvarliges forpligtelse til at høre den kompetente tilsynsmyndighed, inden behandling, hvis en konsekvensanalyse viser, at behandlingen vil føre til høj risiko, i mangel af foranstaltninger truffet af den dataansvarlige for at begrænse risikoen
	1. Parterne skal i bilag C angive de fornødne tekniske og organisatoriske foranstaltninger, hvormed databehandleren skal bistå den dataansvarlige samt i hvilket omfang og udstrækning. Dette gælder for de forpligtelser, der følger af bestemmelse 9.1. og 9.2.
1. Hvis persondatasikkerheden bliver brudt
	1. Databehandleren underretter den dataansvarlige efter at være blevet opmærksom på, at der er sket et brud på persondatasikkerheden.
	2. Databehandlerens underretning til den dataansvarlige skal om muligt ske senest 24 timer efter, at bruddet er blevet opdaget, for at den dataansvarlige kan overholde sin forpligtelse til at anmelde bruddet på persondatasikkerheden til den kompetente tilsynsmyndighed, jf. databeskyttelsesforordningens artikel 33.
	3. I overensstemmelse med Bestemmelse 9.2.a skal databehandleren hjælpe den dataansvarlige med at foretage anmeldelse af bruddet til den kompetente tilsynsmyndighed. Databehandleren skal bistå med at viderebringe følgende information, som ifølge artikel 33, stk. 3, skal fremgå af den dataansvarliges anmeldelse af bruddet til den kompetente tilsynsmyndighed:
* karakteren af bruddet på persondatasikkerheden, herunder, hvis det er muligt, kategorierne og det omtrentlige antal berørte registrerede samt kategorierne og det omtrentlige antal berørte registreringer af personoplysninger
* de sandsynlige konsekvenser af bruddet på persondatasikkerheden
* de foranstaltninger, som den dataansvarlige har truffet eller foreslår truffet for at håndtere bruddet på persondatasikkerheden, og hvis det er relevant, tiltag for at begrænse dets mulige skadevirkninger
	1. Parterne skal i bilag C angive den information, som databehandleren skal oplyse til den dataansvarlige for at opfylde dennes forpligtelse til at anmelde brud på persondatasikkerheden til den kompetente tilsynsmyndighed.
1. Sletning af data og returnering af oplysninger
	1. Ved ophør af tjenesterne vedrørende behandling af personoplysninger, er databehandleren forpligtet til at (Vælg én af de to valg fra punkt 6.3.): [Valg 1] slette alle personoplysninger, der er blevet behandlet på vegne af den dataansvarlige og bekræfte over for den dataansvarlige, at oplysningerne er slettet / [Valg 2] tilbagelevere alle personoplysningerne og slette eksisterende kopier, medmindre EU-retten eller medlemsstaternes nationale ret foreskriver opbevaring af personoplysningerne.
	2. [Hvis relevant - slet hvis ikke] Følgende regler i EU-retten eller medlemsstaternes nationale ret foreskriver opbevaring af personoplysningerne efter ophør af tjenesterne vedrørende behandling af personoplysninger:
* […]
* Databehandleren forpligter sig til alene at behandle personoplysningerne til de formål, i den periode og under de betingelser, som disse regler foreskriver.
1. Revision og inspektion

	1. Databehandleren stiller alle oplysninger, der er nødvendige for at påvise overholdelsen af gældende regler og bestemmelser til rådighed for den dataansvarlige og bidrager til revisioner, herunder inspektioner, der foretages af den dataansvarlige eller en anden revisor, som er bemyndiget af den dataansvarlige.
	2. Procedurerne for den dataansvarliges revisioner, herunder inspektioner, med databehandleren og underdatabehandlere er nærmere angivet i Bilag C.7. og C.8.
	3. Databehandleren er forpligtet til at give tilsynsmyndigheder, som efter gældende lovgivning har adgang til de involverede parters faciliteter, eller repræsentanter, der optræder på tilsynsmyndighedens vegne, adgang til databehandlerens fysiske faciliteter mod behørig legitimation.
2. Parternes aftale om andre forhold

	1. Parterne kan aftale andre bestemmelser vedrørende tjenesten og vedrørende behandling af personoplysninger om f.eks. erstatningsansvar, så længe disse andre bestemmelser i aftalen ikke direkte eller indirekte strider imod bestemmelserne eller forringer den registreredes grundlæggende rettigheder og frihedsrettigheder, som følger af databeskyttelsesforordningen.
3. Aftalens gyldighed og ophør

	1. Bestemmelserne træder i kraft på datoen for begge parters underskrift.
	2. Begge parter kan kræve at bestemmelserne i denne aftale bliver genforhandlet, hvis lovændringer eller uhensigtsmæssigheder i bestemmelserne giver anledning til det.
	3. Denne aftale gør sig gældende, så længe tjenesten vedrørende behandling af personoplysninger er aktiv. I denne periode kan aftalen ikke opsiges, medmindre supplerende bestemmelser, der regulerer levering af tjenesten vedrørende behandling af personoplysninger, aftales mellem parterne.
	4. Hvis levering af tjenesterne vedrørende behandling af personoplysninger ophører, og personoplysningerne er slettet eller returneret til den dataansvarlige i overensstemmelse med punkt 11.1 og Bilag C.4, kan aftalen opsiges med skriftligt varsel af begge parter.
4. Underskrift

**Dataansvarlig: Databehandleren:**

Navn: Navn:

Stilling: Stilling:

Telefonnummer: Telefonnummer:

E-mail: E-mail:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Kontaktpersoner
	1. Parterne kan kontakte hinanden via nedenstående kontaktpersoner.
	2. Parterne er forpligtet til løbende at orientere hinanden om ændringer vedrørende kontaktpersoner.

Navn: Navn:

Stilling: Stilling:

Telefonnummer: Telefonnummer:

E-mail: E-mail:

Bilag A: Oplysninger om databehandlingen

[Bemærk: I tilfælde af flere behandlingsaktiviteter, skal disse oplysninger fremgå for hver enkelt behandlingsaktivitet]

1. Formålet med databehandlerens behandling af personoplysninger på vegne af den dataansvarlige:

[Beskriv formålet med behandlingen]

1. Databehandlerens behandling af personoplysninger på vegne af den dataansvarlige har primært til formål:

[Beskriv karakteren af behandlingen]

1. Behandlingen omfatter følgende typer af personoplysninger om de registrerede:

[Beskriv typen af personoplysninger, der behandles.

Eksempelvis: Navn, e-mailadresse, telefonnummer, adresse, personnummer, betalingskortoplysninger, medlemsnummer, type af medlemskab, fremmøde i fitnesscenter og tilmelding til konkrete fitnesshold.

Bemærk: Beskrivelsen bør være så specifik som muligt, og under alle omstændigheder skal typen af personoplysninger præciseres yderligere end blot ”personoplysninger som defineret i databeskyttelsesforordningens artikel 4, nr. 1”, eller hvilken kategori af oplysninger (artikel 6, 9 eller 10) der behandles.]

1. Behandlingen omfatter følgende kategorier af de registrerede:

[Beskriv kategorierne af registrerede]

1. Databehandlerens behandling af personoplysninger på vegne af den dataansvarlige kan påbegyndes når denne aftale træder i kraft. Behandlingen har følgende varighed:

[Beskriv varigheden af behandlingen]

Bilag B: Underdatabehandlere

1. Godkendte underdatabehandlere

Når aftalen træder i kraft har den dataansvarlige godkendt brugen af følgende underdatabehandlere:

NAVN CVR ADRESSE BESKRIVELSE AF BEHANDLING

NAVN CVR ADRESSE BESKRIVELSE AF BEHANDLING

NAVN CVR ADRESSE BESKRIVELSE AF BEHANDLING

NAVN CVR ADRESSE BESKRIVELSE AF BEHANDLING

Når aftalen træder i kraft har den dataansvarlige godkendt brugen af ovennævnte underdatabehandlere for den beskrevne behandlingsaktivitet. Databehandleren må ikke, uden den dataansvarliges skriftlige godkendelse, gøre brug af en underdatabehandler til en anden behandlingsaktivitet end den aftalte eller gøre brug af en anden underdatabehandler til denne behandlingsaktivitet.

1. [Kan undlades] Varsel for godkendelse af underdatabehandlere

Hvis relevant, beskriv varslingsperioden for godkendelse af underdatabehandler.

Bilag C: Instruks til databehandling af personoplysninger

1. Behandlingens genstand/instruks

Databehandlerens behandling af personoplysninger på vegne af den dataansvarlige sker ved, at databehandleren udfører følgende:

[Beskriv behandlingen, som databehandleren instrueres i at foretage]

1. Behandlingssikkerhed

Sikkerhedsniveauet skal afspejle:

[Beskriv, under hensyntagen til behandlingens karakter: omfang, sammenhæng og formål samt risiciene af varierende sandsynlighed og alvor for fysiske personers rettigheder og frihedsrettigheder – elementerne, som er afgørende for sikkerhedsniveauet

Eksempelvis: ”Behandlingen omfatter en større mængde personoplysninger omfattet af databeskyttelsesforordningens artikel 9 om ”særlige kategorier af personoplysninger”, hvorfor der skal etableres et ”højt” sikkerhedsniveau.”]

Databehandleren er herefter berettiget og forpligtet til at træffe beslutninger om, hvilke tekniske og organisatoriske sikkerhedsforanstaltninger, der skal gennemføres for at etablere det nødvendige (og aftalte) sikkerhedsniveau.

Databehandleren skal dog, under alle omstændigheder og som et minimum, gennemføre følgende foranstaltninger, som er aftalt med den dataansvarlige:

[Beskriv her kravene vedrørende:

* Pseudonymisering og kryptering af personoplysninger
* Evnen til at sikre vedvarende fortrolighed, integritet, tilgængelighed og robusthed af behandlingssystemer og -tjenester
* Evnen til rettidigt at genoprette tilgængeligheden af og adgangen til personoplysninger i tilfælde af en fysisk eller teknisk hændelse
* Procedurer for regelmæssig afprøvning, vurdering og evaluering af effektiviteten af de tekniske og organisatoriske foranstaltninger til sikring af behandlingssikkerheden
* Adgang til oplysninger via internettet
* Beskyttelse af oplysninger under transmission
* Beskyttelse af oplysninger under opbevaring
* Fysisk sikring af lokaliteter, hvor der behandles oplysninger
* Anvendelse af hjemme-/fjernarbejdspladser
* Logning]
1. Bistand til den dataansvarlige

Databehandleren skal så vidt muligt, inden for det beskrevne omfang, bistå den dataansvarlige i overensstemmelse med Bestemmelse 9.1 og 9.2 ved at gennemføre følgende tekniske og organisatoriske foranstaltninger:

[Beskriv her omfang og udstrækning af bistanden, som skal ydes af databehandleren]

[Beskriv de specifikke tekniske og organisatoriske foranstaltninger, som databehandleren skal gennemføre med henblik på at bistå den dataansvarlige]

1. Opbevaringsperiode

[Beskriv opbevaringsperioden for databehandleren

Eksempelvis: ”Personoplysninger opbevares i [angiv tidsperiode], hvorefter de slettes hos databehandleren.

Ved ophør af tjenesten vedrørende behandling af personoplysninger, skal databehandleren enten slette eller tilbagelevere personoplysningerne i overensstemmelse med bestemmelse 11.1, medmindre den dataansvarlige, efter underskriften af denne aftale, har ændret den dataansvarliges oprindelige valg. Sådanne ændringer skal være dokumenteret og opbevares skriftligt, herunder elektronisk, i tilknytning til denne aftale.”]

1. Lokalitet for behandlingsaktiviteter

Behandling af den del af dataene som omfatter personoplysninger kan ikke udføres på andre lokaliteter end følgende (medmindre man har den dataansvarliges forudgående skriftlige godkendelse):

[Angiv, hvor behandlingen finder sted]

[Angiv, hvilken databehandler eller underdatabehandler, der anvender adressen]

1. Instruks vedrørende overførsel af personoplysninger til tredjelande

[Beskriv her instruksen vedrørende overførsel af personoplysninger til tredjelande eller internationale organisationer]

[Angiv grundlaget for overførslen som omhandler databeskyttelsesforordningens kapitel 5.]

Hvis den dataansvarlige ikke i forbindelse med denne aftale eller efterfølgende giver en dokumenteret instruks vedrørende overførsler af personoplysninger til et tredjeland, er databehandleren ikke berettiget til at foretage sådanne overførsler.

1. Procedurer for den dataansvarliges revisioner, herunder inspektioner, med behandlingen af personoplysninger, som er overladt til databehandleren:

[Beskriv procedurerne for den dataansvarliges revisioner, herunder inspektioner, med behandlingen af personoplysninger, som er overladt til databehandleren.]

(Eksempel start: ”Databehandleren skal [angiv tidsperiode] for [egen/dataansvarliges] regning indhente en revisionserklæring eller inspektionsrapport fra en uafhængig tredjepart vedrørende databehandlerens overholdelse af databeskyttelsesforordningen, databeskyttelsesbestemmelser i anden EU-ret eller medlemsstaternes nationale ret og disse Bestemmelser.

Der er enighed mellem parterne om, at følgende typer af revisionserklæringer eller inspektionsrapporter kan anvendes i overensstemmelse med denne aftale:

[Beskriv her aftalte revisionserklæringer og inspektionsrapporter]

Revisionserklæringen og inspektionsrapporter fremsendes til den dataansvarlige. Den dataansvarlige kan anfægte rammerne for og/eller metoden i erklæringen eller rapporten og kan i sådanne tilfælde anmode om en ny revisionserklæring eller inspektionsrapport under andre rammer og/eller under anvendelse af anden metode.

Baseret på resultaterne af erklæringen eller rapporten er den dataansvarlige berettiget til at anmode om gennemførelse af yderligere tiltag med henblik på at sikre overholdelsen af databeskyttelsesforordningen, databeskyttelsesbestemmelser i anden EU-ret eller medlemsstaternes nationale ret og bestemmelserne i denne aftale.

Den dataansvarlige eller en repræsentant for den dataansvarlige har mulighed for at foretage inspektioner, herunder fysiske inspektioner, med lokaliteterne, hvorfra databehandleren foretager behandling af personoplysninger, herunder fysiske lokaliteter og systemer, der benyttes i forbindelse med behandlingen. Sådanne inspektioner kan gennemføres, når den dataansvarlige finder det nødvendigt.” Eksempel slut.)

[Hvis relevant - slet hvis ikke] ”Den dataansvarliges eventuelle udgifter i forbindelse med en fysisk inspektion afholdes af den dataansvarlige selv. Databehandleren er dog forpligtet til at afsætte de ressourcer, eksempelvis tid, der er nødvendige) for, at den dataansvarlige kan gennemføre sin inspektion.”

1. [Indskriv hvis relevant – slet hvis ikke] Procedurer for revisioner, herunder inspektioner, med behandling af personoplysninger, som er overladt til underdatabehandlere:

[Beskriv her procedurerne for databehandlerens revisioner, herunder inspektioner, med behandlingen af personoplysninger, som er overladt til underdatabehandleren.]

(Eksempel start: ”Databehandleren eller en repræsentant for databehandleren foretager hver [angiv tidspunkt] en fysisk inspektion af lokaliteterne, hvorfra underdatabehandleren foretager behandling af personoplysninger, herunder fysiske lokaliteter og systemer, der benyttes i forbindelse med behandlingen, med henblik på at fastslå underdatabehandlerens overholdelse af databeskyttelsesforordningen, databeskyttelsesbestemmelser i anden EU-ret eller medlemsstaternes nationale ret og i overensstemmelse med denne aftale.

Ud over det planlagte tilsyn, kan databehandleren gennemføre en inspektion med underdatabehandleren, når databehandleren (eller den dataansvarlige) finder det nødvendigt.

Dokumentation for sådanne inspektioner fremsendes til den dataansvarlige til orientering. Den dataansvarlige kan anfægte rammerne for og/eller metoden af inspektionen og kan i sådanne tilfælde anmode om gennemførelsen af en ny inspektion under andre rammer og/eller under anvendelse af anden metode.

Baseret på resultaterne af tilsynet, er den dataansvarlige berettiget til at anmode om gennemførelse af yderligere foranstaltninger med henblik på at sikre overholdelse af databeskyttelsesforordningen, databeskyttelsesbestemmelser i anden EU-ret eller medlemsstaternes nationale ret og i henhold til bestemmelserne i denne aftale

[Tilføj følgende del hvis relevant – slet hvis ikke] “Den dataansvarlige kan vælge at initiere en fysisk inspektion hos underdatabehandleren. Dette kan blive aktuelt, hvis den dataansvarlige vurderer, at databehandlerens inspektion hos underdatabehandleren ikke har givet den dataansvarlige tilstrækkelig indsigt i, hvorvidt behandlingen hos underdatabehandleren sker I overensstemmelse med databeskyttelsesforordningen, databeskyttelsesbestemmelser i anden EU-ret eller medlemsstaternes nationale ret og i overensstemmelse med denne aftale.

Den dataansvarliges eventuelle deltagelse i en inspektion hos underdatabehandleren ændrer ikke ved, at databehandleren også herefter har det fulde ansvar for underdatabehandlerens overholdelse af databeskyttelsesforordningen, databeskyttelsesbestemmelser i anden EU-ret eller medlemsstaternes nationale ret og i overensstemmelse med denne aftale.”

[Tilføj følgende del hvis relevant – slet hvis ikke] ”Databehandlerens og underdatabehandlerens eventuelle udgifter i forbindelse med en fysisk inspektion af underdatabehandlerens lokaliteter er for den dataansvarlige uvedkommende, uanset om den dataansvarlige har initieret en sådan inspektion.” Eksempel slut.)

Bilag D: Øvrige aftaler og reguleringer mellem parterne